আইপিএল উপলক্ষে এবার বিশেষ উদ্যোগ রাজ্য পরিবহণ দফতরের

কলকাতা: আগামীকাল অর্থাৎ শনিবার (Saturday) ২২ মার্চ থেকে শুরু হতে চলেছে আইপিএল ২০২৫ (IPL 2025)। উদ্বোধনী ম্যাচ হতে চলেছে ইডেনে (Eden Gardens) । প্রথম ম্যাচ কেকেআর (KKR) ভার্সেস আরসিবি (RCB)।

উল্লেখ্য, গতবছর অর্থাৎ ২০২৪ এর আইপিএলের (IPL 2024) বিজেতা দল ছিল কেকেআর (KKR), তাই এবছরের উদ্বোধনী অনুষ্ঠান এবং ম্যাচ শেষের অনুষ্ঠানে অগ্রাধিকার পেতে চলেছে কলকাতা।

আরও পড়ুন: ইডেনে কেকেআর ম্যাচ! মাঝরাতে মিলবে স্পেশাল মেট্রো

কলকাতার (Kolkata) ইডেন গার্ডেনসে হতে চলেছে প্রথম ম্যাচ। বর্ণাঢ্য অনুষ্ঠানের মাধ্যমে শুরু হবে ম্যাচ, সেই অনুষ্ঠানে অংশগ্রহণ করতে চলেছেন শ্রদ্ধা কাপুড়, থেকে শুরু করে বরুন ধাওয়ান। আসতে চলেছেন মেলডি কুইন শ্রেয়া ঘোষালও।

আর এই উপলক্ষে এবার বিশেষ উদ্যোগ রাজ্য পরিবহন দফতরের। জানা যাচ্ছে, পরিবহন দফতরের পক্ষ থেকে ইডেনে আইপিএল খেলার দিন বিশেষ বাস পরিষেবার ব্যবস্থা করা হয়েছে। যেহেতু রাতে শেষ হবে খেলা, তাই যাতে কোন দর্শকের বাড়ি যেতে কোনরকম অসুবিধা না হয়, সেই কথাকেই মাথায় রেখে শহরের নানা প্রান্তে ২৩ টি বাস ছাড়বে ধর্মতলা থেকে।

উল্লেখ্য, ইতিমধ্যেই মেট্রোর তরফ থেকেও বিজ্ঞপ্তি প্রকাশ করে জানানো হয়েছে ২২ মার্চ ম্যাচ শেষে এসপ্ল্যানেড থেকে রাত ১২টা ১৫মিনিটে তিনটি বিশেষ মেট্রো ছাড়বে। রুট অনুযায়ী ট্রেনগুলির গন্তব্য হল, দক্ষিনেশ্বর পর্যন্ত একটি মেট্রো, কবি সুভাষ পর্যন্ত ও হাওড়া ময়দান পর্যন্ত একটি মেট্রো।

এবারের আইপিএলে সাতটি ম্যাচ খেলা হবে ইডেনে। প্রত্যেক দিনই বিশেষ বাসের ব্যবস্থা করা হয়েছে এসপ্ল্যানেড থেকে।

২৩মে কোয়ালিফায়ার এবং ২৫মে ফাইনালের দিনও বিশেষ বাসের ব্যবস্থা থাকছে বলেই খবর।

দেখুন অন্য খবর